Makai (Venesuela)
Makai (Máco, Maku) – indėnų tauta, gyvenanti daugiausia pietų Venesueloje (Amazonės valstijoje): prie Ventuario intakų, Vapučio, Paru, Jurebos ir Maruetos upių. Populiacija – apie 2500 žmonių. Artimi piarojams, laikomi jų pietine dalimi. Makų kalba (Wirö, Itoto, Wotuja, Jojod) neaiškios kilmės, ją bandoma jungti į piarojų-salibanų kalbų šeimą; taip pat šneka ispaniškai ir piarojiškai.